ספר זכרונות
מזמן, כשהייתי ילדה קטנה,; כמו כל הילדות הקטנות,; היה לי תמיד עמוק בילקוט,; ספר זכרונות.; מלא לבבות ושבועות אהבה,; זה כמו אצלכם, אני מקווה,; אהבתי גם לחם, אהבתי גם פול,; אך אותך אהבתי יותר מהכל,; נ.ב, אהבתי גם מלח ומים,; אך אותך כפל כפליים.; מאת חברתך האוהבת אותך,; לעולמים לנצח וגם לעד; שרה בלומנטרנס.; אהבנו פרחים ואהבנו סודות,; וגם כמה בנים,; לכל אהבה היה לב עם חץ,; או זר שושנים.; אך מכל אהבות הילדות הקטנה,; המולדת הייתה אהבה ראשונה,; ספרים לא קראתי, לכתוב לא ידעתי,; על כן אכתוב רק שלוש מילים:; היי נערה נאמנה לעמך,; תפארת לארצך,; והיי מוכנה למות למען מולדתך,; שרה אלפנדארי.; סוד - מי שפותח את הסוד,; נותן שני שקלים לקרן היסוד.; מאז כבר הפכנו הרבה דפים,; גדלו הילדות הקטנות.; אבל עד היום יש עמוק במגירה,; ספר זכרונות.; ביום קשה, או בערב עייף,; נעים לפעמים ככה סתם לדפדף.; שערה צומחת, שערה נושרת,; אך הידידות לעולם נשארת.; ליבי - ליבך, נפשי - נפשך,; ולעולם לא אשכחך.; מאת חברך, בן כיתתך,; גדעון מורגרנשטיין.; הכתב כבר דהה במקומות אחדים,; וגם הפרחים כבר דהו.; אבל העצות הטובות עוד טובות,; כמו בזמן ההוא.; מדוע כבר אז לא הקשבנו להן,; לכל העצות הטובות ההן,; עשי הרבה, דברי מעט,; ועם בנים - לאט לאט.; סוד כמוס, היזהרי מחתן שמח,; עגול קטן וקירח.; החברה הכי טובה שלך,; יפה יפימובסקי.; כל יפה הפכה כבר מזמן ליפית,; וכל רוזנבורגרן הוא רז.; אין זמן כבר לכתוב שמות ארוכים,; השמות של אז.; הימים אחרים, הסגנון השתנה,; עכשיו המולדת כבר לא באופנה,; בים בם בום, פתחי את האלבום,; שם תמצאי שתי מילים -; שתצליחי בחיים!.; אבל הילדות שלכם ושלי,; כמו כל הילדות,; כבר יש להן, או יהיה להן,; ספר זכרונות.; עם לב ועם חץ באדום וכחול,; בלי לב גם היום אי אפשר לגדול,; בלי לב אי אפשר לגדול.; זכרון קטנטן על דף גדול,; זכרי אותי, וזה הכל.; 